На основу члана 99. Закона о планирању и изградњи („Сл. гласник РС“, бр. 72/09, 81/09-испр. 64/10-одлука УС, 24/11, 121/12, 42/13-одлука УС, 50/13- одлука УС, 98/13-одлука УС, 132/14 и 145/14), члана 77. Одлуке о отуђењу, давању у закуп, прибављању и размени грађевинског земљишта у јавној својини општине Владичин Хан („Сл. гласник Града Врања“, бр. 6/16, 43/16 и 28/17), члана 32. Закона о локалној самоуправи („Сл. гласник РС“ 129/07 и 83/14 - др. закон и 101/16-др. закон) и чл. 41. и 138. Статута Општине Владичин Хан („Службени гласник Пчињског округа“ бр. 21/08 и 8/09 и „Службени гласник Грaда Врања“ бр. 11/13, 5/17 и 14/17), Скупштина општине Владичин Хан, на седници одржаној дана 05.04.2018. године, донела је

**ОДЛУКУ О РАЗМЕНИ ГРАЂЕВИНСКОГ ЗЕМЉИШТА**

**Члан 1**

Овом одлуком врши се размена грађевинског земљишта између општине Владичин Хан, која је власник кп. бр. 770/2 површине 21 м2, уписана у ЛН бр. 317 КО Владичин Хан и Божидара (Миливоје) Пешића из Владичиног Хана, ул. Градимира Михајловића 3, који је власник кп. бр. 712/3 површине 12 м2, уписане у ЛН бр. 214 КО Владичин Хан.

**Члан 2**

Обавезује се Божидар (Миливоје) Пешић из Владичиног Хана, ул. Градимира Михајловића 3 да за разлику у површини предметних парцела, која износи 9 м2, у року од 20 дана од дана закључења уговора о размени, изврши доплату у новцу општини Владичин Хан а по тржишној цени од 1.410,53 динара по м2, што за површину од 9 м2 износи 12.694,77 динара.

**Члан 3**

Ближа права и обавезе између општине Владичин Хан и Божидара (Миливоје) Пешића из Владичиног Хана, ул. Градимира Михајловића 3, регулисаће се уговором о размени грађевинског земљишта, који ће се потписати након ступања на снагу ове одлуке и прибављања мишљења надлежног правобранилаштва.

**Члан 4**

У име општине Владичин Хан уговор о размени грађевинског земљишта потписаће председник општине или лице које он овласти.

**Члан 5**

Ова одлука ступа на снагу осмог дана од дана објављивања у "Службеном гласнику града Врања".

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-36/4/18-I**

**ПРЕДСЕДНИЦА**

**Данијела Поповић**